**Број: 01-15-1/2025-01**

**Датум: 08.03.2025**

У складу са чланом 8. тачка 3. Статута Националног савета словачке националне мањине број: 01–117/2018-01 од: 28.12.2018. године, са чланом 9. Уговора о купопродаји бр. 01-269 од 27.03.2012. године и чл 1 и 4 Одлуке о репрезентацији и поклонима број: 1-401 од 03.07.2009.године, Национални савет словачке националне мањине на 21. електронској седници одржаној 07.03.2025. године доноси

**ОДЛУКА**

**о додели поклона – слике Мартина Јонаша**

**за председника**

**Република Србије Александра Вучића**

Национални савет словачке националне мањине, као власник Куће Мартина Јонаша у Ковачици, заједно са његовим инвентаром који се налази у овој кући и уметничким делима овог сликара, доноси Одлуку о поклону једне од слика Мартина Јонаша председнику Републике Србије Александру Вучићу.

Поводом посете Ковачици, Председник државе Александар Вучић примиће овако јединствено уметничко дело Мартина Јонаша у знак захвалности за континуирану подршку у очувању националног и културног идентитета словачке националне мањине у Србији.

Из тог разлога предлажемо да се слика из уметничке заоставштине Куће Мартина Јонаша, односно слика овог наивног сликара, поклони председнику државе Александру Вучићу.

Потврда о излучењу слике уметника Мартина Јонаша из колекције Куће Мартина Јонаша део је ове одлуке.

**Образложење**

Национални савет словачке националне мањине, је на 21. електронској седници одржаној 7. марта 2025. године, донео Одлуку о додели поклона – слике Мартина Јонаша председнику Републике Србије Александру Вучићу. За предлог одлуке гласала су 24 члана од укупног броја чланова НССНМ, један члан је био уздржан док седници нису присуствовала 4 члана НССНМ.

Национални савет је донео Одлуку на основу чл. 1. и 4. Одлуке о репрезентацији и поклонима број 01-401 од 03.07.2009. године, у којој се наводи да НССНМ може доделити поклоне представницима институција који су допринели унапређењу положаја словачке националне мањине у замену за дугогодишњу сарадњу.

Национални савет словачке националне мањине, као власник Куће Мартина Јонаша у Ковачици, заједно са његовим инвентаром који се налази у овој кући и уметничким делима овог сликара, донео је Одлуку у складу са чланом 8. тачка 3. Статута Националног савета словачке националне мањине, број: 01–117/2018 од 28.12.2018. године , у коме је наведено да Национални савет самостално, преко својих органа располаже својом имовином.

Слика Мартина Јонаша ће тако заузети своје место у Председништву Републике Србије и тиме допринети видљивости националног и културног идентитета словачке националне мањине у Србији.

**Председница Националног савета Републике Словачке**

**Душанка Петрак**